# **Formulare criteriu privind acces la tehnicieni sau organisme tehnice în aplicarea prevederilor art. 179, lit. c) din Legea nr. 98/2016**

Ofertantul (Operator Economic individual sau asociere de Operatori Economici) dovedește că are la dispoziție în vederea execuției lucrărilor tehnicieni și/sau organisme tehnice *[selectați corespunzător, în funcție de obiectul Contractului de lucrări și a situației aplicabile]*, implicat în controlul calității pentru următoarele faze din metodologia de execuție a lucrărilor *[precizați principalele faze din metodologia de execuție a lucrărilor]*.

* *Exemplu laborator gradul III autorizat de Inspectoratul de Stat în Construcții sau orice autoritate competentă echivalentă dintr-un stat membru al Uniunii Europene pentru profilul de încercări BBABP - Beton, beton armat, beton precomprimat.*

*Consultați:*

1. *HG 808/2005 pentru aprobarea Regulamentului privind autorizarea laboratoarelor de analize și încercări în activitatea de construcții,*
2. *Procedura privind evaluarea laboratoarelor de analize și încercări în activitatea de construcții în vederea autorizării aprobată prin Ordinul 1497/2011 cu modificările și completările ulterioare,*
3. *caietele de sarcini pentru a determina măsurătorile, probele, testele, verificările necesare a se efectua pe parcursul execuției lucrărilor.*

*Pentru controlul calității, tehnicienii pot lua forma:*

1. *Tehnicienilor din organizația operatorului economic ofertant responsabili pentru controlul calității atât sub aspectul procesului specific de execuție a lucrărilor (faze din metodologia de execuție a lucrărilor) cât și sub aspectul rezultatelor obținute (construcție identificată ca obiectiv de investiție singular sau obiect în cadrul unui obiectiv de investiție etc) – de exemplu:*
   1. *laborator gradul II sau III (laborator mobil sau fix) autorizat de către Inspectoratul de Stat în Construcții sau orice autoritate competentă echivalentă dintr-un stat membru al Uniunii Europene pentru profilul de încercări [introduceți informații];*
   2. *Tehnician controlul calității pentru verificarea costurilor, pentru controlul documentelor prezentate la plată, cu condiția ca aceștia să nu fie incluși ca cerință expresă în Caietul de sarcini, să fie necesar  a fi reflectați de operatorii economici ofertanți în Propunerea tehnică la abordarea pentru managementul calității și să fie incluși în propunerea tehnică.*
2. *Tehnicienilor sau organismelor tehnice care nu fac parte din organizația operatorului economic în legătură cu tehnicile și activitățile cu caracter operațional utilizate pentru îndeplinirea condițiilor de calitate ale lucrărilor realizate de Operatorul Economic – exemplu: Laboratoare de analiză și încercări în construcții de gradul I autorizate de Inspectoratul de Stat în Construcții sau orice autoritate competentă echivalentă dintr-un stat membru al Uniunii Europene pentru profilul de încercări [introduceți informații]*

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze Partea IV. Criterii de selecție, Secțiunea C: Capacitatea tehnică și profesională în DUAE (răspuns) rubrica "Pentru contractele de achiziție de lucrări: tehnicieni sau organisme tehnice pentru executarea lucrărilor".

Pentru furnizarea informațiilor aferente, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, în câmpul *"Vă rugăm să le descrieți"* cel puțin:

1. informații despre tehnicienii și sau organismele tehnice *[selectați corespunzător, în funcție de obiectul Contractului de lucrări și a situației aplicabile]* pe care îi are la dispoziție pentru executarea lucrărilor în vederea îndeplinirii cerinței minime;
2. informații despre documentele care urmează să fie prezentate ca probe pentru demonstrarea accesului la tehnicienii și sau organismele tehnice *[selectați corespunzător, în funcție de obiectul Contractului de lucrări și a situației aplicabile]*.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – secțiunea III.2.3.a) Capacitatea tehnică și/sau profesională, paragraful Tehnicieni și/sau organisme tehnice,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative ce urmează a fi furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

În condițiile art. 20 alin. (7) din HG nr. 395/2016, în cazul în care există discrepanțe între informațiile prevăzute în DUAE și cele prevăzute în Fișa de Date a Achiziției, prevalează informațiile din Fișa de Date a Achiziției, DUAE urmând a fi revizuit corespunzător.

Pentru a demonstra îndeplinirea cerinței minime, orice Operator Economic Ofertant are dreptul:

1. să invoce susținerea unui terț (entitate) și să utilizeze capacitățile acestuia pentru a satisface cerința minimă, indiferent de natura relațiilor juridice existente între Operatorul Economic Ofertant și entitatea ale cărei capacități le utilizează, în condițiile art. 182 din Legea nr. 98/2016;
2. să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016.

În cazul în care un Operator Economic Ofertant își **exercită dreptul de a utiliza capacitățile altor entități** pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
   1. Angajamentul ferm de susținere din partea unui terț în ceea ce privește îndeplinirea criteriilor referitoare la capacitatea tehnică și/sau profesională ce include:
      1. o enumerare și descriere a capacităților pe care entitatea respectivă le pune la dispoziția Operatorului Economic Ofertant, prin raportare la cerința minimă comunicată în Fișa de Date a Achiziției și cu referire la anexa/anexele angajamentului ferm;
      2. modalitatea efectivă în care entitatea pe ale cărei capacități se bazează Operatorul Economic (Terțul Susținător) asigură Autorității Contractante îndeplinirea obligațiilor asumate prin angajament în situația în care Operatorul Economic Ofertant căruia îi acordă susținere devine Contractant și întâmpină dificultăți pe parcursul derulării Contractului (în situația în care capacitățile incluse în angajamentul ferm vizează resurse netransferabile);
      3. anexa/anexele ce prezintă modul efectiv prin care entitatea pe a cărei capacitate se bazează Operatorul Economic Ofertant va asigura îndeplinirea angajamentului, inclusiv, dar fără a se limita la planificarea și monitorizarea fluxului de informații, documente, resurse și altele asemenea dintre entitatea ale cărei capacități Operatorul Economic le utilizează și Operatorul Economic Ofertant.
   2. un formular DUAE (răspuns) separat pentru Operatorul Economic/entitatea ale cărei capacități le utilizează, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Pentru contractele de achiziție de lucrări: tehnicieni sau organisme tehnice pentru executarea lucrărilor", completat și semnat în mod corespunzător de Terțul Susținător.
2. Să marcheze „Da” în propriul DUAE (răspuns) care însoțește Oferta, Partea II: Informații referitoare la Operatorul Economic, Secțiunea C: Informații privind utilizarea capacităților altor entități.

Instrucțiunile de mai sus pentru furnizarea informațiilor privind accesul la tehnicieni și/sau organisme tehnice pentru executarea lucrărilor în ceea ce privește DUAE (răspuns) ca dovadă preliminară sau în legătură cu documentele justificative sunt extinse și la Operatorii Economici pe ale căror capacități se bazează Operatorul Economic Ofertant.

În cazul în care Ofertantul utilizează capacitățile altor entități pentru a demonstra îndeplinirea cerinței minime, Terțul Susținător trebuie:

1. să demonstreze îndeplinirea cerinței minime privind accesul la tehnicienii și sau organismele tehnice solicitați pentru executarea lucrărilor;
2. să nu se afle în una din situațiile descrise în Fișa de Date a Achiziției ca reprezentând motiv de excludere;
3. să fie înscris într-un registru profesional relevant sau în registrul comerțului, în țara în care este stabilit.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru transmiterea Ofertei următoarele:
   1. Acordul de asociere;
   2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Pentru contractele de achiziție de lucrări: tehnicieni sau organisme tehnice pentru executarea lucrărilor", completat și semnat în mod corespunzător de Operatorul Economic cu care prezintă Oferta în asociere.
2. Să marcheze „Da” în propriul DUAE (răspuns), Partea II: Informații referitoare la operatorul economic, Secțiunea A: Informații privind operatorul economic la rubrica „Operatorul economic participă la procedura de achiziții publice împreună cu alții?” și să completeze informațiile suplimentare solicitate în acest sens.

În cazul în care Ofertantul este o asociere de Operatori Economici, fiecare membru al asocierii va prezenta individual informații referitoare la tehnicienii și/sau organismele tehnice pe care îi are la dispoziție pentru executarea lucrărilor, pentru partea din Contract pe care o va îndeplini, iar cerința va fi îndeplinită în mod cumulativ.

La solicitarea expresă a Autorității Contractante și în aplicarea prevederilor art. 196 din Legea nr. 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc va demonstra îndeplinirea cerinței minime privind accesul la tehnicieni și/sau organisme tehnice prin prezentarea de documente care să probeze toate afirmațiile incluse în DUAE (răspuns) la rubrica "Pentru contractele de achiziție de lucrări: tehnicieni sau organisme tehnice pentru executarea lucrărilor".

Documentele suport includ dar nu se limitează la acordul dintre operatorul economic ofertant si tehnicianul/organismul tehnic pe care îl are la dispoziție pentru executarea lucrărilor sau alte dovezi nominalizate de către Ofertant în DUAE (răspuns) ca document suport pentru informațiile incluse în DUAE (răspuns) în legătură cu demonstrarea "accesului la tehnicieni și/sau organisme tehnice *[selectați corespunzător, în funcție de obiectul Contractului de lucrări și a situației aplicabile]* pentru realizarea lucrărilor*”*.

În cazul în care, din orice motive documentele justificative solicitate nu sunt în limba procedurii specificată în secțiunea IV.3.6) a Fișei de Date a Achiziției Operatorii Economici trebuie să prezinte, ca urmare a solicitării exprese a Autorității Contractante versiunea tradusă a respectivelor documente în limba procedurii așa cum este aceasta specificată în secțiunea IV.3.6 a Fișei de Date a Achiziției.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Terțului Susținător, respectiv a entității pe ale cărei capacități Ofertantul se bazează pentru îndeplinirea cerinței minime privind accesul la tehnicieni și/sau organisme tehnice pentru executarea lucrărilor, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Terțul Susținător, conținutul Angajamentului de susținere de terță parte și evidențele furnizate de Operatorul Economic Ofertant drept dovezi pentru informațiile incluse în Angajamentul de susținere de terță parte și DUAE (răspuns) al Operatorului Economic pe ale cărui capacități Operatorul Economic Ofertant se bazează.